د ننګرهار امنیه قومندانۍ کې مسؤلینو ته خپرنیزه ناسته تر سره شوه. نن دوشنبه د روان سپوږمیز کال د ربیع الثانی په ۱۵مه نېټه د افغانی سرې میاشتې د ننګرهار نمایندګۍ ریاست د خپرونو مدیر له لوری د ننګرهار امنیه قومندانۍ کې مسؤلینو او کارمندانو ته خپرنیزه ناسته تر سره شوه. په دې خپرنیزه ناسته د ننګرهار نمایندګۍ د خپرونو مدیر له لوری د ننګرهار امنیه قومندانۍ مسؤلنیو او کارمندانو ته د افغانی سرې میاشتې تاریخچې، منځته راتللو، د افغانی سرې میاشتې نښان او کارونه یې، همدارنګه د افغانی سرې میاشتې هدف او اوه ګونی اصول د اسلام له نظره تشریح شول او په همدې ډول د ننګرهار ولایتی څانګې د رییس نماینده له لوری د افغانی سرې میاشتې د پېښو مدیریت، د روغتیا برخې، د رضاکارانو په اړه او همدرانګه د مرستون او دارالمجانین په اړه بشپړ معلومات ور کړل شول. د یادولو وړ ده، چې ددې خپرنیزې ناستې په پای کې ګډونوالو ته د افغانی سرې میاشتې ۲۶مه ګڼه جریدې هم وویشل شوې.